CELEX: 32005D0726
Language: lt
Date: 1129507200000
Title: 2005/726/EB: 2005 m. spalio 17 d. Komisijos sprendimas, iš dalies keičiantis Sprendimą 2005/464/EB dėl naminių ir laukinių paukščių gripo tyrimų programų įgyvendinimo valstybėse narėse (pranešta dokumentu Nr. C(2005) 3960)

19.10.2005   
            
            
               LT
            
            
               Europos Sąjungos oficialusis leidinys
            
            
               L 273/21
            
         
      KOMISIJOS SPRENDIMAS
   
   2005 m. spalio 17 d.
   iš dalies keičiantis Sprendimą 2005/464/EB dėl naminių ir laukinių paukščių gripo tyrimų programų įgyvendinimo valstybėse narėse
   (pranešta dokumentu Nr. C(2005) 3960)
   (2005/726/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 20 straipsnį,
   kadangi:
   
               (1)
            
            
               Sprendime 90/424/EEB numatyta, kad Bendrija skiria finansinę paramą techninėms ir mokslinėms priemonėms, būtinoms Bendrijos veterinarijos teisės aktų kūrimui bei veterinarinio švietimo ir mokymo plėtrai, taikyti.
            
         
               (2)
            
            
               Gyvūnų sveikatos ir gerovės mokslinis komitetas 2000 m. birželio 27 d. ataskaitoje rekomendavo atlikti naminių ir laukinių paukščių gripo tyrimus, ypač siekiant nustatyti infekcijų, kurias sukelia paukščių gripo viruso H5 ir H7 potipiai, paplitimą.
            
         
               (3)
            
            
               1992 m. gegužės 19 d. Tarybos direktyvoje 92/40/EEB, nustatančioje Bendrijos paukščių gripo kontrolės priemones (2), apibrėžtos Bendrijos kontrolės priemonės, taikomos kilus naminių paukščių gripo protrūkiui. Tačiau toje direktyvoje nenumatyti nuolatiniai naminių ir laukinių paukščių gripo tyrimai.
            
         
               (4)
            
            
               2005 m. birželio 21 d. Komisijos sprendime 2005/464/EB dėl naminių ir laukinių paukščių gripo tyrimų programų įgyvendinimo valstybėse narėse (3) numatyta 2005 m. valstybėse narėse įgyvendinti naminių ir laukinių paukščių gripo tyrimus pagal Komisijos patvirtintus tyrimų planus. Šiais tyrimais turėtų būti nagrinėjamos paukščių infekcijos, dėl ko gali reikėti persvarstyti dabartinius teisės aktus ir išplėsti žinias apie galimus laukinių gyvūnų ir augalų keliamus pavojus gyvūnams ir žmonėms. Tame sprendime numatyta, kad iki 2005 m. birželio 30 d. valstybės narės turi pateikti tų tyrimų programų įgyvendinimo planus, kaip nurodyta to sprendimo priedo gairėse, kuriuos turi patvirtinti Komisija.
            
         
               (5)
            
            
               Valstybės narės šias programas pateikė iki 2005 m. birželio 30 d. Tačiau dėl paukščių gripo plitimo permainų Azijoje ir, visų pirma, migruojančių paukščių stebėjimo 2005 m. rugpjūčio 25 d. ir 2005 m. rugsėjo 6 d. buvo sušaukti ekspertų grupės susitikimai, kurių metu nuspręsta, kad, atsižvelgiant į turimus duomenis apie centrinės ir vakarų Azijos kilmės paukščių rūšių migracijos kelius, reikia atidžiau stebėti laukinius paukščius bei suaktyvinti 2005–2006 m. numatytas stebėjimo programas, padidinant iš vandens paukščių, migruojančių ligos plitimo rizikos keliais, imamų bandinių skaičių.
            
         
               (6)
            
            
               Atsižvelgdamos į šias išvadas valstybės narės iš dalies pakeitė savo programas ir šiuos pakeitimus pateikė Komisijai patvirtinti. Siekiant, kad šios iš dalies pakeistos programos būtų patvirtintos ir būtų laiku nustatytas joms skirtos Bendrijos finansinės paramos dydis, reikėtų iš dalies pakeisti programų pateikimo terminą, finansuotinų tyrimų sąrašą ir Sprendimo 2005/464/EB priede numatytas sąlygas.
            
         
               (7)
            
            
               Todėl Sprendimą 2005/464/EB reikėtų atitinkamai iš dalies pakeisti.
            
         
               (8)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2005/464/EB iš dalies keičiamas taip:
   
               1)
            
            
               1 straipsnyje „2005 m. birželio 30 d.“ pakeičiama „2005 m. rugsėjo 13 d.“;
            
         
               2)
            
            
               3 straipsnis papildomas šiuo e punktu:
               
                           „e)
                        
                        
                           :
                        
                        
                           PGR tyrimas
                        
                        
                           :
                        
                        
                           10 EUR už tyrimą“;
                        
                     
         
               3)
            
            
               priedo D dalis pakeičiama šio sprendimo priedo D dalimi;
            
         
               4)
            
            
               prie priedo pridedama F dalis.
            
         2 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. spalio 17 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 224, 1990 8 18, p. 19. Sprendimas su paskutiniais pakeitimais, padarytais Europos Parlamento ir Tarybos direktyva 2003/99/EB (OL L 325, 2003 12 12, p. 31).
   
      (2)  OL L 167, 1992 6 22, p. 1. Direktyva su paskutiniais pakeitimais, padarytais 2003 m. Stojimo aktu.
   
      (3)  OL L 164, 2005 6 24, p. 52.
   
      PRIEDAS
      Direktyvos 2005/464/EB priedas iš dalies pakeičiamas taip:
      
                  1)
               
               
                  D dalis pakeičiama taip:
                  „D.   LAUKINIŲ PAUKŠČIŲ GRIPO TYRIMAI
                  Tose valstybėse narėse, kuriose ligos stebėjimas vykdomas ir laukinių paukščių populiacijoje, laikomasi šių gairių:
                  D.1.   Tyrimo struktūra ir įgyvendinimas
                  
                              1.
                           
                           
                              Būtina palaikyti ryšius su paukščių apsaugos (stebėjimo) įstaigomis ir žiedavimo stotimis. Prireikus mėginius ima šių grupių ir (stočių) darbuotojai ir medžiotojai.
                           
                        
                              2.
                           
                           
                              Aktyvaus gyvų ir sumedžiotų paukščių stebėjimas taikomas:
                              
                                          a)
                                       
                                       
                                          laukinių paukščių rūšių populiacijoms, kurios lengviau pažeidžiamos dėl:
                                          
                                                      i)
                                                   
                                                   
                                                      kilmės ir migracijos kelių;
                                                   
                                                
                                                      ii)
                                                   
                                                   
                                                      laukinių paukščių skaičiaus Bendrijoje; bei
                                                   
                                                
                                                      iii)
                                                   
                                                   
                                                      kontakto tikimybės su naminiais paukščiais;
                                                   
                                                
                                    
                                          b)
                                       
                                       
                                          rizikos teritorijų nustatymui pagal:
                                          
                                                      i)
                                                   
                                                   
                                                      teritorijas, kuriose susitinka didelis skirtingų rūšių, ypač F dalyje išvardytųjų, migruojančių paukščių skaičius;
                                                   
                                                
                                                      ii)
                                                   
                                                   
                                                      naminių paukščių fermų artumą, ir;
                                                   
                                                
                                                      iii)
                                                   
                                                   
                                                      vietą prie migracijos kelių.
                                                   
                                                
                                    Imant mėginius būtina atsižvelgti į migracijos modelių, kurie gali skirtis įvairiose valstybėse narėse bei skirtingoms F priede išvardytoms rūšims, sezoniškumą.
                           
                        
                              3.
                           
                           
                              Rastų negyvų laukinių paukščių pasyviu stebėjimu pirmiausia siekiama nustatyti neįprastai didelio mirtingumo atvejus arba didelius ligos protrūkius:
                              
                                          a)
                                       
                                       
                                          tarp F dalyje išvardytų laukinių paukščių rūšių ir kitų laukinių paukščių, kurie su jomis kontaktuoja; bei
                                       
                                    
                                          b)
                                       
                                       
                                          2 dalies b punkto i papunktyje nurodytose teritorijose.
                                       
                                    Papildomas veiksnys, į kurį būtina atsižvelgti – padidėjęs kelių rūšių mirtingumas toje pačioje teritorijoje.
                           
                        D.2.   Mėginių ėmimo tvarka
                  
                              1.
                           
                           
                              Virusologiniam tyrimui imami kloakos tepinėliai. Tiksliausi rezultatai gali būti gaunami iš mėginių, paimtų ne tik iš pirmamečių paukščių rudenį, bet ir iš kitų infekcijoms imlių rūšių, turinčių glaudesnį ryšį su naminiais paukščiais (tokių kaip didžioji antis).
                           
                        
                              2.
                           
                           
                              Be to, kloakos tepinėliai arba iš rastų negyvų arba sumedžiotų laukinių paukščių fekalijų, audinių (t. y. smegenų, širdžių, plaučių, inkstų ir žarnų) taip pat imami mėginiai viruso išskyrimui bei molekulių aptikimui (PCR). Molekulinėmis technologijomis naudojamasi tik tose laboratorijose, kurios gali užtikrinti kokybę ir kurios naudoja Bendrijos etaloninės laboratorijos (CLR) pripažintus paukščių gripo metodus.
                           
                        
                              3.
                           
                           
                              Mėginiai imami iš įvairių laisvėje gyvenančių paukščių rūšių. Daugiausia mėginiai imami iš vandens ir pakrantės paukščių.
                           
                        
                              4.
                           
                           
                              Fekalijų turintys tepinėliai arba kruopščiai renkamos šviežios fekalijos turi būti imamos iš paukščių, patekusių į spąstus, sumedžiotų arba rastų ką tik nudvėsusių.
                           
                        
                              5.
                           
                           
                              Iš vienos rūšies toje pačioje teritorijoje ir tuo pačiu metu galima imti ne daugiau kaip penkis mėginius. Itin atsargiai reikia elgtis laikant ir vežant mėginius. Jeigu neįmanoma užtikrinti skubaus mėginio nuvežimo į laboratoriją (per 48 val.) (transporto priemonėje esant vidutinei 4 °C temperatūrai), mėginiai laikomi ir po to vežami sausame lede, esant – 70 °C temperatūrai.“
                           
                        
            
                  2)
               
               
                  Pridedama tokia F dalis:
                  „F.   LAUKINIŲ PAUKŠČIŲ, KURIEMS KYLA DIDELĖ PAUKŠČIŲ GRIPO GRĖSMĖ (1) SĄRAŠAS
                  
                               
                           
                           
                              Lotyniškas pavadinimas
                           
                           
                              Angliškas pavadinimas
                           
                           
                              Lietuviškas pavadinimas
                           
                        
                              1.
                           
                           
                              
                                 Anser albifrons
                              
                           
                           
                              White-fronted Goose
                           
                           
                              Baltakaktė žąsis
                           
                        
                              2.
                           
                           
                              
                                 Anser fabalis
                              
                           
                           
                              Bean Goose
                           
                           
                              Želmeninė žąsis
                           
                        
                              3.
                           
                           
                              
                                 Anas platyrhynchos
                              
                           
                           
                              Mallard
                           
                           
                              Didžioji antis
                           
                        
                              4.
                           
                           
                              
                                 Anas strepera
                              
                           
                           
                              Gadwal
                           
                           
                              Pilkoji antis
                           
                        
                              5.
                           
                           
                              
                                 Anas acuta
                              
                           
                           
                              Northern Pintail
                           
                           
                              Smailiauodegė antis
                           
                        
                              6.
                           
                           
                              
                                 Anas clypeata
                              
                           
                           
                              Northern Shoveler
                           
                           
                              Šaukštasnapė antis
                           
                        
                              7.
                           
                           
                              
                                 Anas Penelope
                              
                           
                           
                              Eurasian Wigeon
                           
                           
                              Cyplė
                           
                        
                              8.
                           
                           
                              
                                 Anas crecca
                              
                           
                           
                              Common teal
                           
                           
                              Rudgalvė kryklė
                           
                        
                              9.
                           
                           
                              
                                 Anas querquedula
                              
                           
                           
                              Garganay
                           
                           
                              Dryžgalvė kryklė
                           
                        
                              10.
                           
                           
                              
                                 Aythya ferina
                              
                           
                           
                              Common Pochard
                           
                           
                              Rudgalvė antis
                           
                        
                              11.
                           
                           
                              
                                 Aythya fuligula
                              
                           
                           
                              Tufted Duck
                           
                           
                              Kuoduotoji antis
                           
                        
                              12.
                           
                           
                              
                                 Vanellus vanellus
                              
                           
                           
                              Northern Lapwing
                           
                           
                              Pempė
                           
                        
                              13.
                           
                           
                              
                                 Philomachus pugnax
                              
                           
                           
                              Ruff
                           
                           
                              Gaidukas
                           
                        
                              14.
                           
                           
                              
                                 Larus ribibundus
                              
                           
                           
                              Black-headed Gull
                           
                           
                              Rudagalvis kiras
                           
                        
                              15.
                           
                           
                              
                                 Larus canus
                              
                           
                           
                              Common Gull
                           
                           
                              Paprastasis kiras
                           
                        
            
         (1)  Visoms natūraliai Bendrijoje gyvenančioms laukinių paukščių rūšims, įskaitant šioje dalyje pateiktoje lentelėje išvardytas rūšis, taikomas Direktyvoje 79/409/EEB dėl laukinių paukščių apsaugos nustatytas apsaugos režimas, todėl vykdant paukščių gripo stebėjimą atsižvelgiama į šios direktyvos reikalavimus.“